Глыбока запалі ў памяці ўрокі рускай мовы і літаратуры Шарык Зінаіды Міхайлаўны, якія праходзілі ў цікавай форме. Зінаіда Міхайлаўна паўплывала на мой выбар прафесіі настаўніка. Але паступіць мне адразу не пашанцавала. Некаторы час я працавала ў дзіцячым садку. І вось тут я сустрэлася з цудоўным чалавекам Данільчык Алай Сяргееўнай, якая падштурхнула мяне да выбару прафесіі выхавальніка дзіцячага садка. У цяперашні момант мы з ёю вельмі добрыя сяброўкі і калегі. Школа моцна змянілася знешне, а дзеці такія ж вясёлыя, ініцыятыўныя, актыўныя, якімі былі мы. Хочацца пажадаць вучням зрабіць правільны выбар у жыцці. Поспехаў вам!